|  |
| --- |
|  |
| **Република Србија** |
| **МИНИСТАРСТВО ГРАЂЕВИНАРСТВА,** |
| **САОБРАЋАЈА И ИНФРАСТРУКТУРЕ** |
| **Датум: 05.05.2021. године** |
| **Немањина 22-26, Београд** |

У складу са Јавним позивом објављеним дана 12.04.2021. године, објављујемо следећи одговоре на питања:

**Питање број 8.**

У оквиру тачке 8. Јавног позива дефинисано је да је потребно да Подносилац пријаве има на располагању неопходан кадровски капацитет, Инжењере са лиценцом одговорног пројектанта (лиценце 310, 315, 353, 350 и 351) и Инжењере са лиценцом одговорног извођача радова (лиценце 410, 415, 453, 451 и 450).

Да ли се подразумева да иста особа може да испуни тражени услов, нпр. и за лиценцу 353 и за лиценцу 453 или је потребно да то буду две различите особе?

**Одговор број 8:**

Радна група Владе Јавним позивом није ограничила да само једна особа може бити именована на једну позицију.

Дозвољено је да иста особа буде именована на две или више позиција.

**Питање број 9.**

У оквиру Јавног позива и посебних кријеријума дефинисано је „Укупна дужина изведених радова на полагању железничког колосека на бетонским и дрвеним праговима од минимум 170км у последњих 5 година (5 година пре објављивања Јавног позива)“.

Да ли се подразумева да су прихватљиве референце за објекте који су започели пре више од 5 година али су завршени у претходних 5 година, тачније 2017. године?

**Одговор број 9:** У обзир ће се узимати пројекти завршени у последњих 5 година, рачунајући од дана објављивања Јавног позива, без обзира када су започети.